5.  สินทรัพย์ของบริษัทฯ และบริษัทย่อย

    1.  ทรัพย์สินที่ใช้ในการประกอบธุรกิจ

ทรัพย์สินถาวรที่ใช้ในการประกอบธุรกิจ ณ วันที่ 31 ธันวาคม 2545 ประกอบด้วย

+-----------------------------+--------------------+--------+--------+
| ประเภท/ลักษณะทรัพย์สิน          | ลักษณะกรรมสิทธิ       | ม      | ภา     |
|                             |                    | ูลค่าสุทธิ | ระผูกพัน |
|                             |                    |        |        |
|                             |                    | (ล     |        |
|                             |                    | ้านบาท) |        |
+-----------------------------+--------------------+--------+--------+
| อาคารสำนักงานสูง 4 ชั้นบนเนื้อที่   | สร้างอาคารบนที่เช่าช่วง | 9      | ไม่มี    |
| 257 ตารางวา                 | สัญญา 17 ปี          |        |        |
| ตั้งอยู่ที่ซอยร่วมฤดี ถนนวิทยุ        | ครบสัญญาในปี 2547    |        |        |
| กรุงเทพฯ                     | แต่สามารถต่ออายุได้อีก  |        |        |
+-----------------------------+--------------------+--------+--------+
| รถยนต์                       | เจ้าของ             | 10     | ไม่มี    |
+-----------------------------+--------------------+--------+--------+
| เครื่องตกแต่งและเครื่องใช้สำนักงาน | เจ้าของ             | 3      | ไม่มี    |
+-----------------------------+--------------------+--------+--------+
| ระบบคอมพิวเตอร์               | เจ้าของ             | 7      | ไม่มี    |
+-----------------------------+--------------------+--------+--------+
| รวม                         |                    | 29     |        |
+-----------------------------+--------------------+--------+--------+

  5.2 เงินให้กู้ยืม

  ที่ผ่านมา บริษัทฯ ไม่มีนโยบายที่จะปล่อยสินเชื่อหรือให้กู้ยืมเป็นการทั่วไป
  เว้นแต่การให้กู้ยืมเพื่อเป็นสวัสดิการให้แก่พนักงานตามระเบียบของบริษัทฯ เท่านั้น
  โดยที่การกู้ยืมดังกล่าวจะมีการกำหนดวงเงินสูงสุดของแต่ละประเภทโดยต้องมีทรัพย์สินจดจำนองหรือบุคคลที่เป็นพนักงานด้วยกันค้ำประกันทุกรายตามประเภทของการกู้
  การพิจารณาอนุมัติจะพิจารณาจากเหตุผลความจำเป็นและฐานานุรูปของผู้กู้
  ขีดความสามารถของผู้กู้ในการผ่อนชำระและความเพียงพอของหลักประกันที่คุ้มมูลหนี้เป็นสำคัญ
  จึงมั่นใจได้ว่าการให้กู้ยืมดังกล่าวมีความเสี่ยงต่ำ และที่ผ่านมาบริษัทฯ
  ยังไม่เคยประสบปัญหาหนี้เสียจากโครงการให้กู้ยืมเพื่อสวัสดิการพนักงานแต่อย่างใด

  เนื่องจากธุรกิจประกันภัยไม่ได้มีเกณฑ์ของทางการกำหนดไว้ในเรื่องการตั้งสำรองเผื่อหนี้สงสัยจะสูญ
  การระงับการรับรู้รายได้ และการปรับโครงสร้างหนี้ อย่างไรก็ตามบริษัทฯ
  มีระเบียบการเร่งรัดการค้างชำระหนี้จากการให้กู้กำหนดไว้
  โดยให้เริ่มตั้งแต่การผิดนัดชำระหนี้ตั้งแต่งวดแรก จนถึงการบอกเลิกสัญญาและยื่นฟ้องร้องหนี้
  ซึ่งกระบวนการทั้งหมดจะใช้เวลาทั้งสิ้นไม่เกิน 6 เดือนนับแต่วันผิดนัดชำระหนี้ครั้งแรก บริษัทฯ
  มีนโยบายหยุดรับรู้รายได้และตั้งสำรองเผื่อหนี้สงสัยจะสูญที่ประเมินจากความเสียหายสุทธิหลังหักมูลค่าของหลักประกันหรือจำนวนเงินที่เรียกคืนจากผู้ค้ำประกันเมื่อเกิดการยกเลิกสัญญาและฟ้องร้องขึ้น
  ส่วนนโยบายการปรับโครงสร้างหนี้หากมีจะพิจารณาถึงความจำเป็นในแต่ละกรณีไป

3.  เงินลงทุนในหลักทรัพย์

    1.  นโยบายเกี่ยวกับเงินลงทุนในหลักทรัพย์

  นโยบายการลงทุนของบริษัทฯ ยึดหลักของความระมัดระวัง (Conservative Style)
  โดยไม่ได้กำหนดให้บริษัทฯ ต้องได้รับผลตอบแทนที่สูงที่สุด ณ ขณะนั้น แต่มุ่งหวังให้บริษัทฯ
  สามารถสร้างรายได้และดำรงสภาพคล่องในอัตราที่เหมาะสมทั้งในปัจจุบันและอนาคต
  สอดคล้องกับกระแสเงินสดและการปฏิบัติตามข้อกำหนดของทางราชการ
  นโยบายลงทุนจะมีการสอบทานอย่างสม่ำเสมอเพื่อตอบสนองกับสภาวะทางการเงิน
  และการลงทุนที่เปลี่ยนแปลงเคลื่อนไหวอย่างรวดเร็วในปัจจุบัน
  สัดส่วนการลงทุนในหลักทรัพย์ประเภทต่าง ๆ จะเป็นไปตามข้อกำหนดของกรมการประกันภัย
  ตามที่สรุปไว้ในหัวข้อ 1.4 เรื่อง ปัจจัยความเสี่ยงจากการลงทุน

2.  การบริหารความเสี่ยง

  บริษัทฯ ได้กำหนดแนวทางในการบริหารเพื่อรองรับความเสี่ยงที่อาจจะเกิดขึ้น
  โดยการกระจายการลงทุนไปในหลักทรัพย์หลายประเภท
  ให้สอดคล้องตามประกาศของกระทรวงพาณิชย์และมีกระบวนการพิจารณาการลงทุนอย่างรอบคอบตามหลักความระมัดระวัง
  (Conservative) โดยมีกรรมการผู้อำนวยการเป็นผู้ควบคุมและติดตามผลการลงทุนอย่างใกล้ชิด
  มีการกำหนดแยกอำนาจในการอนุมัติการลงทุนแต่ละประเภทระหว่างฝ่ายบริหารและ
  คณะกรรมการอย่างชัดเจน
  รวมทั้งจัดให้มีแผนงานและงบประมาณการลงทุนประจำปีที่ได้รับอนุมัติจากที่ประชุมคณะกรรมการบริษัทฯ
  ซึ่งในแผนงานและงบประมาณดังกล่าวจะมีการกำหนดเป้าหมาย
  และสัดส่วนของการลงทุนแต่ละประเภทเพื่อนำไปปฏิบัติ นอกจากนี้บริษัทฯ
  ยังได้จัดให้มีคณะกรรมการลงทุนคณะหนึ่ง
  เพื่อให้คำเสนอแนะและกำหนดแนวทางในการปฏิบัติกรณีมีเหตุการณ์ซึ่งอาจส่งผลกระทบต่อทรัพย์สินลงทุน
  (Portfolio) ของบริษัทฯ ให้สามารถปรับทิศทางการลงทุนได้อย่างทันสถานะการณ์

3.  การตั้งสำรองเผื่อการด้อยค่าของทรัพย์สิน

  นโยบายการตั้งสำรองเผื่อการด้อยค่าของทรัพย์สินจะดำเนินการไปตามมาตรฐานการบัญชีที่เกี่ยวข้อง

4.  นโยบายการลงทุนในบริษัทย่อยและบริษัทร่วม

  บริษัทฯ มีนโยบายในการลงทุนในธุรกิจที่สามารถช่วยส่งเสริม เกื้อกูล และสนับสนุนธุรกิจหลัก
  โดยมีเป้าหมายในระยะยาวที่จะมุ่งเน้นพัฒนาธุรกิจขององค์กรไปสู่การเป็นผู้ให้บริการด้านการประกันภัยต่อ
  (Reinsurance Services Provider) แทนการเป็นผู้รับประกันภัยต่อแบบเดิม ๆ
  (Conventional Reinsurer)
  โดยมุ่งจะลงทุนในสัดส่วนที่สามารถควบคุมหรือกำหนดนโยบายได้ ปัจจุบันบริษัทฯ
  มีเงินลงทุนในบริษัทย่อยหนึ่งแห่งที่ทำธุรกิจประกันภัยต่อด้านประกันชีวิต
  มีมูลค่ารวมตามวิธีเกณฑ์ส่วนได้เสีย ณ สิ้นปี 2545 จำนวน 243.6 ล้านบาท
  และบริษัทร่วมอีกสองแห่งที่ทำธุรกิจบริการที่เกี่ยวเนื่องกับการประกันภัยจำนวน 22.6 ล้านบาท
  โดยสัดส่วนเงินลงทุนในบริษัทย่อยและบริษัทร่วมทั้งหมดคิดเป็นร้อยละ 7.6 ของยอดสินทรัพย์รวม
  ทั้งนี้ในอนาคต บริษัทฯ
  ยังคงมีแผนงานที่จะขยายการลงทุนในธุรกิจบริการที่เกี่ยวเนื่องกับการประกันภัยมากยิ่งขึ้น

  การควบคุมดูแลบริษัทย่อยคือ ไทยรีประกันชีวิตนั้น จะใช้กรรมการร่วมกัน
  เพื่อให้การดำเนินธุรกิจเป็นไปในทิศทางเดียวกัน ส่วนของบริษัทร่วมนั้น บริษัทฯ
  จะพิจารณาเป็นกรณี ๆ ไปร่วมกับผู้ร่วมทุนในการส่งตัวแทนซึ่งรวมถึงจำนวนตัวแทนของบริษัทฯ
  เพื่อร่วมในการดำเนินการบริหารงานเพื่อให้เกิดประโยชน์สูงสุดโดยรวม

ส่วนทรัพย์สินอื่นที่สำคัญ เช่น ลูกหนี้การค้า
นโยบายการบริหารหนี้จะยึดหลักข้อตกลงทางการค้าที่มีไว้เป็นสำคัญ
ความเสี่ยงของหนี้เสียอันเกิดจากเบี้ยประกันภัยต่อค้างรับไม่มีสาระสำคัญ เนื่องจากลูกหนี้ของบริษัทฯ
และบริษัทย่อยเกือบทั้งหมดเป็นบริษัทประกันภัยในประเทศที่อยู่ภายใต้การกำกับดูแลอย่างใกล้ชิดของกรมการประกันภัยอยู่แล้ว
และบริษัทฯ
มีนโยบายตั้งค่าเผื่อหนี้สงสัยจะสูญสำหรับผลขาดทุนโดยประมาณที่อาจเกิดขึ้นจากการเรียกเก็บเงินจากลูกหนี้ไม่ได้
โดยพิจารณาจากประสบการณ์ในการเก็บหนี้ในอดีต และตามสถานะปัจจุบันของลูกหนี้คงค้าง